มติกกพ.ตรึงค่า “Ft” งวดเดือน พ.ค.-ส.ค.62 ที่ -11.60 สต./หน่วย หวังบรรเทาค่าครองชีพประชาชน
มติ กกพ.ตรึงค่า “Ft” งวดเดือน พ.ค.-ส.ค.62 ที่ -11.60 สต./หน่วย หวังบรรเทาค่าครองชีพประชาชน
7 มี.ค. 2562

นางสาวนฤภัทร อมรโฆษิต เลขาธิการสำนักงานคณะกรรมการกำกับกิจการพลังงาน (สำนักงาน กกพ.) ในฐานะโฆษก กกพ. เปิดเผยว่า คณะกรรมการ กกพ.มีมติให้คงค่าไฟฟ้าอัตโนมัติ (เอฟที) สำหรับงวดเรียกเก็บเดือนพ.ค.-ส.ค.62 ที่ระดับ -11.60 สตางค์/หน่วย ส่งผลให้ค่าไฟฟ้าเฉลี่ยอยู่ที่ 3.6396 บาท/หน่วย ไม่เปลี่ยนแปลงจากงวดปัจจุบัน เพื่อบรรเทาค่าครองชีพให้กับประชาชน
โดยกกพ.มีนโยบายเน้นการบริหารจัดการค่าเอฟทีให้ได้มากที่สุด ในช่วงสภาวะเศรษฐกิจที่มีความผันผวนจากอัตราแลกเปลี่ยนและราคาน้ำมัน